Դմիտրի Կարբիշև

Դմիտրի Միխայլովիչ Կարբիշև (, ), խորհրդային զորահրամանատար, ինժեներական զորքերի գեներալ-լեյտենանտ (1940), պրոֆեսոր, ռազմական գիտությունների դոկտոր (1941), Խորհրդային Միության հերոս (1946)։

Կենսագրություն 
Ավարտել է Նիկոլաևյան ինժեներական ակադեմիան (1911)։ Մասնակցել է 1904-1905 թվականների ռուս-ճապոնական և 1914-1918 թվականների Առաջին համաշխարհային պատերազմներին։ Ռուսաստանի քաղաքացիական պատերազմի ժամանակ (1918-1920) ապահովել է Կոլչակի և Վրանգելի զորքերի դեմ ուղղված գործողությունների ինժեներական կողմը։ Խորհրդային Միության վրա Ֆաշիստական Գերմանիայի սանձազերծած լայնամասշտաբ հարձակման սկզբում, ծանր վիրավոր, գերի է ընկել և տանջամահ արվել Մաութհաուզենում։

Աշխատություններ 
Կարբիշևը գրել է ռազմագիտական աշխատություններ, մշակել ռազմագիտական գործողությունների ինժեներական ապահովման, ինժեներական զորքերի՝ օգտագործման տեսության հիմունքները։

Պարգևներ 
Հետմահու պարգևատրվել է Լենինի շքանշանով, մինչև պատերազմը՝ Կարմիր դրոշի և Կարմիր աստղի շքանշաններով։

Հիշատակի հավերժացում 
Կարբիշևին հուշարձաններ են կանգնեցված Մաութհաուզենում, Գեներալ Կարբիշևի հուշարձան (Մոսկվա), Օմսկում, Տալլինում։

Ծանոթագրություններ 

 

Խորհրդային զորահրամանատարներ
Խորհրդային Միության հերոսներ
Առաջին համաշխարհային պատերազմի մասնակիցներ
Երկրորդ համաշխարհային պատերազմի մասնակիցներ
Լենինի շքանշանի ասպետներ
ԽՄԿԿ անդամներ
Առաջին համաշխարհային պատերազմին մասնակցած ռուսական ռազմական գործիչներ
Կարմիր դրոշի շքանշանի ասպետներ
Կարմիր աստղի շքանշանի ասպետներ
Գեներալ-լեյտենանտներ
Սուրբ Ստանիսլավի 3-րդ աստիճանի շքանշանի ասպետներ